Okirat száma:

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a Tolnai Polgármesteri Hivatal megszüntető okiratát a következők szerint adom ki:**

1. **A megszűnő költségvetési szerv
megnevezése, székhelye, törzskönyvi azonosító száma**
	1. A megszűnő költségvetési szerv megnevezése: Tolnai Polgármesteri Hivatal
	2. A megszűnő költségvetési szerv székhelye:7130 Tolna, Hősök tere 1.
	3. A megszűnő költségvetési szerv törzskönyvi azonosító száma: 414281
	4. A megszűnő költségvetési szerv adószáma: 15414289-2-17
2. **A költségvetési szerv megszüntetésének körülményei**
	1. A költségvetési szerv megszűnésének dátuma:2019. december 31.
	2. A költségvetési szerv megszüntetéséről döntést hozó szerv
		1. megnevezése: Tolna Város Önkormányzata
		2. székhelye: 7130 Tolna, Hősök tere 1.
	3. A költségvetési szerv megszüntetésének módja: jogutóddal történő megszűnés, költségvetési szerv megszüntetésével egyidejűleg új költségvetési szerv alapításával
	4. A költségvetési szerv megszüntetésének oka: Tolna Város Önkormányzatának Képviselő-testülete és Fácánkert Község Önkormányzatának Képviselő-testülete megállapodás megkötésével 2020. január 1. napjával Tolnai Közös Önkormányzati Hivatal létrehozásáról döntött.
	5. A jogutód költségvetési szerv

|  |  |  |
| --- | --- | --- |
|  | megnevezése | székhelye |
| 1 | Tolnai Közös Önkormányzati Hivatal | 7130 Tolna, Hősök tere 1. |

* 1. A megszűnő költségvetési szerv által ellátott közfeladat(ok) jövőbeni ellátásának módja: Magyarország helyi önkormányzatairól szóló 2011. évi CLXXXIX. tv. 84. § (1) bekezdése alapján a Tolnai Közös Önkormányzati Hivatal látja el az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.
1. **A költségvetési szerv megszüntetésével összefüggő átmeneti rendelkezések**
	1. A kötelezettségvállalás rendje
		1. A megszűnő költségvetési szerv által vállalható kötelezettségek köre és mértéke: A költségvetési szerv vezetője a Megszüntető Okirat jóváhagyását követően a megszűnés időpontjáig, azaz 2019. december 31. napjáig az önkormányzat 2019. évi költségvetéséről, végrehajtásának rendjéről szóló 3/2019. (II.14.) önkormányzati rendeletében biztosított előirányzatok értékében és terhére vállalhat kötelezettséget.
		2. A megszűnő költségvetési szerv általi kötelezettségvállalások határideje:2019. december 31.
	2. A költségvetési szerv fennálló magánjogi jogai és kötelezettségei – ideértve a vagyonkezelői jogot is - további gyakorlója: Tolnai Közös Önkormányzati Hivatal (7130 Tolna, Hősök tere 1.)
	3. Jogutódlással és feladatátadással összefüggő egyéb intézkedések: A megszűnő költségvetési szerv feladatainak ellátásra szolgáló vagyoni eszközök, ingó vagyontárgyak tulajdonjoga a Tolnai Közös Önkormányzati Hivatal tulajdonában kerülnek azzal, hogy a közös hivatal megszűnése esetén azok leltár szerinti nyilvántartás alapján a székhely szerinti hivatalra visszaszállnak. Ugyanezen rendelkezés kiterjed a megszűntetett költségvetési szerv, mint Kedvezményezett megvalósításában jelenleg is folyó EFOP-1.2.9-17-2017-00009 kódszámú, „Térségi Családbarát Család és KarrierPONT Tolnán és a Tolnai járásban című projekt megvalósítása során beszerzett ingó vagyontárgyakra. A megszüntetett költségvetési szerv valamennyi elismert vagy nem vitatott pénz- vagy pénzbeni kifejezett tartozása a jogutód költségvetési szervre száll. A jogutódlással megszüntetett költségvetési szervvel közszolgálati jogviszonyban, munkaviszonyban, megbízási jogviszonyban állók ezen jogviszonyaiban a munkáltató helyébe a Tolnai Közös Önkormányzati Hivatal lép.

Kelt: Tolna, 2019. december 12.

P.H.

**Appelshoffer Ágnes polgármester**